APSTIPRINU

Rēzeknes novada pašvaldības

Dricānu apvienības pārvaldes struktūrvienības

Dricānu pagasta pārvaldes vadītāja

\_\_\_\_\_\_\_\_\_\_\_\_\_\_\_\_\_\_\_\_\_\_D.Saksone

2022.gada 26.augustā

**Rēzeknes novada pašvaldības iestādes “Dricānu apvienības pārvalde”**

**struktūrvienības “Drcānu pagasta pārvalde”**

**Dricānu pagasta pārvaldes komunālās saimniecības pārziņa amatu**

**atklātā konkursa nolikums**

1. Šis nolikums nosaka kārtību, kādā pašvaldības darbinieki un interesenti piesakās uz vakanto Rēzeknes novada pašvaldības iestādes “Dricānu apvienības pārvalde”struktūrvienības“Dricānu pagasta pārvalde”Dricānu pagasta pārvaldes komunālās saimniecības pārziņa amata atklātā konkursa (turpmāk – konkurss) izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un publicē sludinājumu par to, ka Dricānu pagasta pārvalde izsludina atklāto konkursu uz Rēzeknes novada pašvaldības iestādes “Dricānu apvienības pārvalde” struktūrvienības “Dricānu pagasta pārvalde” komunālās saimniecības pārziņa amatu, norādot papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš – **2022.gada 12.septembris, plkst.12:00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknessnovads.lv](http://www.rezeknessnovads.lv), un Dricānu pagasta pārvaldes lietvedībā, adrese: “Pagastmāja”, Dricāni, Dricānu pag. Rēzeknes nov., LV-4615, iepriekš sazinoties pa tālruni 64644069, 29113368.
5. Pretendentiem jāatbilst šādām prasībām:
	1. Vēlama augstākā vai vidējā speciālā izglītība;
	2. Vēlamas zināšanas, pieredze un prasmes komunālās saimniecības darba organizācijā;
	3. B kategorijas autovadītāja apliecība, vēlama papildus C1 vai D kategorijas autovadītāja apliecība;
	4. Labām datora lietotāja prasmēm (MS Word, Excel) un iemaņām darbā citu biroja tehniku;
	5. Precizitāte, augsta atbildības sajūta, komunikabilitāte, pašiniciatīva un prasme racionāli organizēt savu un komunālās saimniecības darbinieku darbu;
	6. Sapratne par materiālo vērtību uzskaites principiem grāmatvedībā;
	7. Darba pieredze līdzīgā amatā vai augstākā izglītība tiks uzskatīta par priekšrocību.
6. Pretendentiem līdz 2022.gada 12.septembra plkst. 12:00 Dricānu pagasta pārvaldē jāiesniedz pieteikums ar norādi: „Konkursam uz Dricānu pagasta pārvaldes komunālās saimniecības pārziņa amatu”, nosūtot uz e-pastu: dricani@rezeknesnovads.lv plkst.12.00, ievietojot Dricānu pagasta pārvaldes administrācijas pastkastītē pie ieejas, adrese: “Pagastmāja”, Dricāni, Dricānu pag., Rēzeknes nov., LV-4615, pa pastu vai personīgi pagasta pārvaldē lietvedes kabinetā, un šādus dokumentus:
	1. profesionālās darbības aprakstu (CV);
	2. izglītību un darba pieredzi apliecinošu dokumentu kopijas;
	3. pieteikuma anketu;
7. Pa pastu nosūtīts pieteikums un tam pievienotie dokumenti tiks izskatīti, ja tie tiks saņemti līdz šī nolikuma 6.punktā noteiktajam termiņam.
8. Konkursa komisija, kuru izveido ar Pārvaldes vadītāja rīkojumu, izskata pretendentu pieteikumus un iesniegtos dokumentus.
9. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
10. Konkurss tiek organizēts divās kārtās:
	1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 5.punktā izvirzītajām prasībām, ko apliecina 6.punktā norādītie iesniegtie dokumenti;
	2. konkursa otrā kārta sastāv no pretendentu teorētisko un praktisko zināšanu pārbaudes un darba intervijas ar pirmajā kārtā atlasītajiem pretendentiem.
11. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.